Blue Line International
Blue Line International osnovan je još 1993 godine, u vrijeme ratnih zbivanja na hrvatskom tlu, kada se prema Italiji odvažio zaploviti putnički brod «Kraljica mira» prevozeći humanitarnu pomoć i prognanike. Kraljica mira plovila je tada pod zastavom kompanije SEM Maritime Company (SMC), a 1997 godine istoj kompaniji pridružio se i brod Split 1700. SMC je na hrvatsko-italijanskom tržištu postojao sve do 2003 godine, kada je na njegovim osnovama nastavila kompanija Blue Line International. 2003 godine naručen je i putnički brod Ancona, najveći brod na Jadranu, koji je zajedno s putničkim brodomSplit 1700 do 2010 godine plovio na svakodnevnoj «plavoj liniji» Split-Ancona-Split, održavajući i sezonske linije Ancona-Hvar-Ancona i Ancona-Vis-Ancona. 2010 godine su oba broda umirovljena, a umjesto njih sada plove brodovi Regina della Pace i Dalmatia.